**УСЛОВИ УПИСА СТУДЕНАТА У II и III ГОДИНУ СТУДИЈА**

**ШКОЛСКЕ 2019/20. ГОДИНЕ**

1. Студент може да се финансира из буџета ако је у школској 2018/19. години остварио 48 ЕСПБ из предмета уписане године и ако се рангира у оквиру броја студената чије се студије финансирају из буџета (овај број је одређен дозволом за рад Школе).

Рангирање студената (буџетских и самофинансирајућих) који су остварили 48 ЕСПБ из предмета уписане године (закључно са Октобар II испитним роком) врши се посебно за сваки студијски програм, у складу са критеријумима утврђеним општим актом Школе.

1. Студенти који су се у школској 2018/19. години уписали као поновци или као прелазници са других високошколских установа и који су поново стекли статус подношењем захтева, односно студенти који су један или више испита положили на другој високошколској установи, а признати су као положени, немају право да конкуришу за упис на буџет, без обзира на број остварених ЕСПБ, осим студената прелазника којима није признат ниједан испит.
2. Студенти са остварених 48 ЕСПБ из предмета уписане године, који након рангирања не остваре право на студије из буџета и студенти који су у школској 2018/19. години остварили од 37-47 ЕСПБ из предмета уписане године, закључно са испитним роком Октобар II, наредну годину студија уписују у статусу студената који се сами финансирају.
3. Студенти друге године који су у школској 2018/19. години остварили више од 37 ЕСПБ из предмета уписане године, закључно са испитним роком Октобар II, уписују трећу годину студија у статусу самофинансирајућих студената.
4. Студенти прве и друге године који су у школској 2018/19. години остварили мање од 37 ЕСПБ из предмета уписане године, закључно са испитним роком Октобар II, уписују поново исту годину студија у статусу самофинансирајућих студената.
5. Студенти који су уписали први пут трећу годину школске 2018/19. године, а не положе све испите закључно са испитним роком Октобар II, уписују поново трећу годину студија у истом статусу.

**ИСПИТНИ РОКОВИ У ШКОЛСКОЈ 2019/20. ГОДИНИ, ЗА СТУДЕНТЕ КОЈИ СТУДИРАЈУ ПО „БОЛОЊИ“ СУ:**

Децембарски, јануарско-фебруарски, мартовски, априлски, мајски, јунски, септембарски и октобарски.

**УСЛОВИ РАНГИРАЊА СТУДЕНАТА НА БУЏЕТ**

**ЗА СТУДЕНТЕ КОЈИ УПИСУЈУ**  **II и III ГОДИНУ**

**школске 2019/20. године**

Студент може у школској 2019/20. години да студира на терет буџета ако je у школској 2018/19. години, закључно са испитним роком Октобар II, оствариo **48 ЕСПБ бодова из предмета уписане године студија** **и рангира** се у оквиру укупног броја студената чије се студије финансирају из буџета.

Број места буџетских студената, за студенте који уписују **другу и трећу** годину студија утврђен је дозволом за рад и износи:

|  |  |
| --- | --- |
| * ФИНАНСИЈЕ И БАНКАРСТВО | 55 |
| * ТРГОВИНА И МЕЂУНАРОДНО ПОСЛОВАЊЕ | 55 |
| * ТУРИЗАМ И ХОТЕЛИЈЕРСТВО | 40 |
| * ПРЕДУЗЕТНИШТВО | 25 |
| * ПРИМЕЊЕНА ИНФОРМАТИКА | 25 |

Рангирање студената обухвата студенте уписане исте школске године на одређени студијски програм (буџетске и самофинансирајуће са остварених 48 ЕСПБ), а врши се полазећи од броја остварених ЕСПБ и постигнутог успеха у савладавању студијског програма, на начин и поступком утврђеним актом Школе.

**Према Општем акту Школе редослед студената на ранг листи одређује се на основу следећих критеријума:**

* Остварених **48 ЕСПБ** и
* **Просечне оцене** у току студија, тако што просечна оцена одговара броју поена по овом основу.

Уколико два или више студената, применом горе наведених критеријума, остваре исти број поена, да би се утврдило који студент има предност, примењују се и два корективна критеријума, и то:

* Први корективни критеријум: Испитни рок у којем је студент остварио максималан број ЕСПБ на основу којих је рангиран за студије из буџета, и то: јунски испитни рок се бодује са 0,3 поена, септембарски испитни рок се бодује са 0,2 поена, а октобарски испитни рок се бодује са 0,1 поена.
* Други корективни критеријум: Укупан број излазака на испите у текућој школској години, тако што предност има студент који има мањи укупан број излазака на испите. Овај корективни критеријум се примењује уколико два или више студената имају исти број поена и после примене првог корективног критеријума.

Студенти који имају примедбу на ранг листу, свој приговор могу предати студентској служби до 15.10.2019. год. до 13.00 часова.